Előterjesztés Zalakaros Város Képviselőtestületének 2024. március 21-i ülésére
Tárgy: Sportudvar működtetése, használati szabályzata
Az előterjesztést készítette: Sinkovics Norbert Zalakarosi Közösségi Ház és Könyvtár igazgató
Határozati javaslat: 

1. Zalakaros Város Önkormányzat Képviselőtestülete döntése alapján a sportudvar   üzemeltetése továbbra is a Zalakarosi Közösségi Ház és Könyvtár intézmény feladata.

2. Zalakaros Város Önkormányzat Képviselőtestülete a sportudvar nagyobb hibák karbantartásával (munka tevékenységet, anyag költséget nem), a terület rendezésével (fűnyírás, szemét elvitel), illetve a mosdó folyamatos tisztán tartásával a Karos Park Kft-t bízza meg.

3. Zalakaros Város Önkormányzat Képviselőtestülete döntése alapján a sportudvar üzemeltetési, karbantartási, javítási költségeit a Zalakaros Város Önkormányzat költségvetésében tervezi.

4. Zalakaros Város Önkormányzat Képviselőtestülete a sportudvar időszakos felügyeletére, ellenőrzésére felkéri a Polgárőrséget.
5. Zalakaros Város Önkormányzat Képviselőtestülete a sportudvarba kamerát szereltet fel a sportudvar megóvása érdekében, illetve a kulturált viselkedés betartása érdekében. Felkéri a polgármestert, hogy a városi térfigyelő-kamera rendszer bővítésére irányuló javaslatba építése bele a sportudvarba tervezett kamerákat.
6. Zalakaros Város Önkormányzat Képviselőtestülete engedélyezi, hogy a sportudvar déli bejárathoz, a tornaterem épületére, egy kb. 1m x 1m-es vitrint kihelyezésre kerüljön, amelyben a sportudvar aktuális dokumentumai kihelyezhetőek. (nyitvatartás, tiltó táblák, használati szabályzat, kamerával ellátott terület)
7. Zalakaros Város Önkormányzat Képviselőtestülete módosítja a sportudvar használati szabályzatát, az alábbiak törlésre kerülnek:
teniszpálya bérleti díja: 
1 500 Ft/óra      10 000 Ft/nap 

villanyvilágítás esetén:
1 500 Ft/óra/pálya (csak városi rendezvény esetén)

a létesítmény igénybevétele esetén: 2 000 Ft/óra (csak városi rendezvény esetén)

Határidő: 2024. április 30.

Felelős: Novák Ferenc polgármester

Zalakarosi Közösségi Ház és Könyvtár igazgató
Bognár Ottó Péter településüzemeltetési, hatósági és közbiztonsági referens – kamera 

bővítés
Tisztelt Képviselőtestület!

A sportudvar tulajdonosa a Zalakaros Város Önkormányzat, üzemeltetési feladattal a Zalakarosi Közösségi Ház és Könyvtár intézményt bízta meg. A megbízás kezdetén az intézménynél voltak közfoglakoztatott munkatársak, így a sportudvar felügyeletét részben meg lehetett oldani, továbbá a sportszervező is segítette a működtetést. A fenti humánerőforrás az intézménynél megszűnt vagy nem került betöltésre. A sportudvar használok időközben egyre többen lettek, ami örvendetes. A Zalakarosi Közösségi Ház és Könyvtár jelenlegi állománnyal a részleges felügyeletet sem tudja ellátni, erre megoldást kell találni. 2023 nyarától a pályát használók és az ott lakók között kialakult ellentét nehezen kezelhető. Legkritikusabb időszak a nyár, illetve hétvégék, azon belül is a délutánok, illetve az esték. Az ott lakók legnagyobb problémái a hangoskodás, káromkodás, zenehallgatás, a palánkra rúgott labda hangja, illetve a nem nyitvatartási időben sportudvart használók (bezárt létesítménybe kerítésen keresztül bemásznak). A fenti problémára megoldást kell keresni, az ott lakók már aláírásgyűjtésbe kezdtek a sportudvaron nem megfelelő használata miatt.
Javaslatom: A nyitvatartási időt csökkenteni kell, még pedig a napnyugtához igazodva. Téli időszakban január és február hónapban javaslom a pálya zárva tartását, illetve olyan időjárási viszonyok (pl. ónos eső, fagy, hó) alakulnak ki, bármelyik hűvőseb hónapban az üzemeltető bármikor bezárhatja a sportudvart a baleset elkerülése végett.
Sportudvar nyitvatartási idő tervezete:

Január-február: zárva

Március 1 - április 30. 08:00-18:00 (heti 30 óra iskola időn kívüli felügyelet, tavaszi szünet nincs kalkulálva)
Május 1- augusztus 31. 08:00-20:00 (heti 44 óra iskola időn kívüli felügyelet, nyári szünet esetén heti 84 óra)
Szeptember 1- október 30. 08:00-18:00 (heti 30 óra iskola időn kívüli felügyelet)
November 1- december 31. 08:00-16:00 (heti 16 óra iskola időn kívüli felügyelet, téli szünet nincs kalkulálva)
(zárójelben az iskola időn kívüli heti óraszám van feltüntetve).
Sportudvar működtetéséhez érkezett javaslatok:
Kamera elhelyezése
A sportudvarba legalább kettő kamera elhelyezés szükséges, amelynek célja a sportudvar megóvása és a sportemberhez méltó kulturált viselkedés elősegítése, a sportudvar környékén élők nyugalmának érdekében. Árajánlat a B-Modem Kft-től megkérve 2 db kamerára.
Zalakaros Város Önkormányzat képviselőtestülete a kamerákat együtt kezeli a városi kamerákkal, egyszerre fog dönteni róla.

Sportudvar ellenőrzése
Legalább az időszakos ellenőrzés vagy felügyelet kérdésének megoldása erősen javasolt! Megoldás lehetne, hogy a polgárőrség, a településgondnok, a közterületfelügyelő. Zalakarosi Közösségi Ház és Könyvtártól elsősorban a gondnok, illetve az intézmény munkatársai. A településgondnok és a közterület-felügyelő munkaköri feladata lesz a sportudvari rend időszakos ellenőrzése.  A rendőrség felkérése, hogy hétvégenként és nyári időszakban a délutáni és az esti órákban többször látogassák meg a sportudvar környékét.    
Iskola időben a felügyeletet és a szabályok betartását a Móra Ferenc Általános Iskola és Alapfokú Művészeti Iskolának kell biztosítani.
Civil szervezetek
Többségük nem érdekelt a sportudvar vonatkozásában, ezért valószínűsíthető, hogy nem fognak az ellenőrzési, illetve felügyeleti tevékenységben részt venni. 
1. számú melléklet: Sportudvar használati szabályzata (a pirossal írtak törlését javaslom)
Amennyiben elfogadásra kerül a tervezet nyitvatartás, a villanyvilágítás nem releváns, mivel a napnyugtához van igazítva a sportudvar zárása. Az ott lakók nyugalmának érdekében a pályát kiadni, használni napnyugta után nem tartom relevánsnak.
Zalakaros, 2024. március 5. 
